
Здравейте.  

Майка ми без да се консултира с личния си лекар е отишла на консултация в болница, от където са я стреснали че спешно трябва да постъпи в болницата за лечение.  

Накарали са я да подпише документи, които фактически нито разбира, нито е била наясно какво подписва.  

Изведнъж на втория ден лекуващият лекар и съобщава че е открил във врата и нещо, което спешно трябва да се оперира,  

( само да вметна че до момента тя никога не е показвала каквито и да са признаци на подобно заболяване ).  

В стаята започват да влизат какви ли не от помощния персонал, които и разказват кипища истории за починали жени в същата болница защото не са лекувани навреме.  

Аз реших да отида и да я изпиша преждевременно, но ми съобщиха, че трябвало минимум 5 дни да стои в болницата за да се изпълни клиничната пътека, иначе дължа глоба, а и лекуващия лекар го нямало. Т.е. да смятам че не може да се изпише просто така. Закачили я на система.  

Болницата е под всякакви критики. Това е място, където и филми на ужасите не биха се снимали.  

Аз желая да получа поне още 3-4 мнения преди да направя каквато и да е крачка в насока операция, но дори и да се стигне до там, със сигурност не бих я оставил в ръцете на д-р Менгеле и касапите от “Отряд 731” за да си изкарат някой друг лев от здравната каса.  

Моля за помощ!  

Какви права имам ?  

Колко би трябвало да е глобата за преждевременно изписване ?  

Мога ли да получа цялата документация по проведените и процедури ?


 

Напускане на болница по време на лечение
========================================

 

Здравейте, Йордан,  

майка Ви има право да откаже медицинска помощ – с това тя реализира правото си на пациент, регламентирано в чл. 90, ал. 1 от Закона за здравето – пациентът може да откаже по всяко време предложената му медицинска помощ или продължаването на започнатата медицинска дейност. Отказът е в писмена форма и следва да е надлежно удостоверен в здравната документация.  

 Според чл. 347, ал. 1 от Националния рамков договор за 2018 г. , с изменения от 2019 г. самоволното напускане на пациент води до незаплащане от страна на районната здравноосигурителна каса на медицинските дейности, в случаите, когато не е спазен минималният болничен престой. Но това означава, че ако не плаща касата, трябва да плати отказалият се пациент, който е здравноосигурено лице. Допуска се изключение, само ако са извършени ВСИЧКИ основни лечебни процедури. В този случай на самоволно напускане на пациента на клиниката или отделението, в което не е спазен минималният болничен престой, но са извършени всички основни процедури, дейността се заплаща от РЗОК, но след като тя е уведомена и след като е извършила проверка какво е направено. Т. е. майка Ви има право да напусне болничното заведение и не дължи заплащането на глоба за преждевременно изписване.  

Съгласно Закона за защита на личните данни майка Ви има право на достъп и копия от цялата медицинска документация по случая.


Поздрави,  

адв. Николина Митова  

0898 303092




Благодарности адв. Николина Митова


